pythainlp/thai_wikipedia_clean_20230101 huggingface dataset:
ยุทธการที่เซอด็อง (ค.ศ. 1940)
ยุทธการที่เซอด็อง  หรือ ยุทธการที่เซอด็องครั้งที่สอง (12-15 พฤษภาคม ค.ศ. 1940) เป็นการสู้รบของสงครามโลกครั้งที่สองในช่วงยุทธการที่ฝรั่งเศส การรบเป็นส่วนหนึ่งของแผนปฏิบัติการของกองทัพเวร์มัคท์ในรหัสนามว่า ฟัลล์ เกลบ์(กรณีเหลือง)จากการรุกรานผ่านบริเวณเทือกเขาป่าหนาทึบอาร์แดนเพื่อทำการโอบล้อมกองทัพฝ่ายสัมพันธมิตรในเบลเยียมและทางตะวันตกเฉียงเหนือของฝรั่งเศส กองทัพเยอรมันกลุ่มเอได้ข้ามแม่น้ำเมิซด้วยความมุ่งหมายที่จะเข้ายึดเซอด็อง และผลักดันไปยังชายหาดช่องแคบอังกฤษ เพื่อทำการดักล้อมกองทัพฝ่ายสัมพันธมิตรที่กำลังเคลื่อนทัพไปยังฝั่งตะวันออกในการเข้าสู่เบลเยียมซึ่งเป็นส่วนหนึ่งของแผนการทางยุทธศาสตร์คือแผนดิล
เมืองเซอด็องตั้งอยู่บนฝั่งตะวันออกของแม่น้ำเมิซ การเข้ายึดครองนั้นจะทำให้เยอรมันใช้เป็นฐานทัพที่จะเข้ายึดสะพานเมิซและข้ามแม่น้ำ ถ้าหากทำสำเร็จ กองพลเยอรมันก็จะสามารถรุกก้าวข้ามเขตชนบทฝรั่งเศสที่เปิดและไร้การป้องกันนอกเหนือจากเซอด็องและช่องแคบอังกฤษ ในวันที่ 12 พฤษภาคม เซอด็องได้ถูกยึดครองโดยปราศจากการต่อต้าน ในวันรุ่งขึ้น เยอรมันได้เอาชนะฝ่ายป้องกันของฝรั่งเศสบริเวณรอบๆของเซอด็อง ฝั่งตะวันออกของแม่น้ำเมิซ นี่คือความสำเร็จของลุฟท์วัฟเฟอ ด้วยผลมาจากการทิ้งระเบิดของเยอรมันและขวัญกำลังใจตกต่ำลง ทำให้ฝ่ายป้องกันของฝรั่งเศสไม่สามารถป้องกันได้อีกต่อไป เยอรมันได้เข้ายึดสะพานข้ามแม่น้ำเมิซที่เซอด็อง ส่งผลให้กองทหารรวมทั้งยานเกราะเยอรมันสามารถก้าวข้ามแม่น้ำได้สำเร็จ เมื่อวันที่ 14 พฤษภาคม กองทัพอากาศฝ่ายสัมพันธมิตร กองทัพอากาศหลวงอังกฤษ และกองทัพอากาศฝรั่งเศส พยายามทำลายสะพานและป้องกันไม่ให้มีการเสริมกำลังของเยอรมันไปยังฝั่งตะวันตก ลุฟท์วัฟเฟอได้ทำการป้องกันไม่ให้พวกเขาทำเช่นนั้น ในการรบทางอากาศขนาดใหญ่ ฝ่ายสัมพันธมิตรได้รับความสูญเสียมากมายซึ่งส่งผลทำให้การทิ้งระเบิดทางยุทธศาสตร์ของฝ่ายสัมพันธมิตรได้หมดลงในช่วงการทัพ
การก้าวข้ามแม่น้ำเมิซได้ช่วยทำให้เยอรมันสามารถทำลายยุทธศาสตร์เชิงลึก หรือแนวหลังไร้การป้องกัน แนวรบของฝ่ายสัมพันธมิตรและการรุกสู่ช่องแคบอังกฤษโดยไร้การต่อต้าน ฝรั่งเศสได้พยายามที่จะเปิดการโจมตีตอบโต้กลับต่อกรกับเยอรมันที่หัวสะพานที่ยึดครอง ตั้งแต่วันที่ 15 - 17 พฤษภาคม แต่การรุกรานนั้นทำให้เกิดความล่าช้าและสับสน ห้าวันหลังจากการรวบรวมพลที่หัวสะพานที่เซอด็อง เมื่อวันที่ 20 พฤษภาคม กองทัพเยอรมันสามารถเคลื่อนทัพมาถึงช่องแคบอังกฤษ ด้วยชัยชนะที่เซอด็องนั้นเป็นการบรรลุเป้าหมายของปฏิบัติการฟัลล์ เกลบ์(กรณีเหลือง)และโอบล้อมกองทัพฝ่ายสัมพันธมิตรที่แข็งแกร่งที่สุด รวมทั้งกองทัพต่างแดนบริติช (British Expeditionary Forces หรือ B.E.F.) ผลลัพธ์การรบได้ทำลายส่วนที่เหลือของกองทัพฝรั่งเศสที่เป็นกองทัพที่มีประสิทธิภาพในการรบ,และได้ทำการขับไล่กองทัพอังกฤษออกจากทวีปยุโรปแผ่นดินใหญ่ ได้นำไปสู่ความพ่ายแพ้ของฝรั่งเศสในเดือนมิถุนายน ค.ศ. 1940 การรบที่เซอด็องนั้นได้แสดงให้เห็นการล่มสลายของฝรั่งเศส
จัสแดนซ์ 2018
จัสแดนซ์ 2018 (อังกฤษ: Just Dance 2018) เป็นเกมเต้นที่พัฒนาโดย ยูบิซอฟต์ เปิดตัวอย่างทางเป็นทางการเมื่อ 12 มิถุนายน ค.ศ. 2017 ในงานแถลงข่าว E3 สำหรับ เพลย์สเตชัน 3, เพลย์สเตชัน 4, เอกซ์บอกซ์ 360, เอกซ์บอกซ์วัน, วี, วียู, และ นินเท็นโดสวิตช์
โดยตัวเกมจะวางจำหน่ายในวันที่ 24 ตุลาคม ค.ศ. 2017 ในทวีปอเมริกาเหนือ วันที่ 26 ตุลาคม ค.ศ. 2017 ในทวีปออสเตรเลียและทวีปยุโรป และ วันที่ 27 ตุลาคม ค.ศ. 2017 ในทวีปเอเชีย
เช่นเดียวกันกับเกมซีรีส์ก่อนหน้า ผู้เล่นจะต้องเลียนแบบท่าเต้นของนักเต้นบนหน้าจอ รองรับการควบคุมการเคลื่อนไหวผ่าน เพลย์สเตชัน มูฟ, เพลย์สเตชัน แคมเมอร่า, วี รีโมท, เอกซ์บอกซ์ คีเนค, จอย-คอน และ สมาร์ทโฟน โดยการติดตั้งแอปพลิเคชัน Just Dance Controller (มีบน ไอโอเอส และ แอนดรอยด์) ในเกมประกอบไปด้วย 43 เพลง และยังมีเพลงจากภาคเก่าๆอีกมากในบริการ Just Dance Unlimited (เสียรายเดือน / รายปี) และโหมด World Dance Floor ที่จะทำให้นักเต้นทุกคนเต้นแข่งกับนักเต้นทั่วโลกได้
โหมดใหม่และเอ็กซ์คลูซีฟ.
เหมาะสำหรับเด็กที่อายุต่ำกว่า 12 ปี ที่จะเต้นสนุกไปกับเกม พร้อมทั้ง 8 กิจวัตรใหม่ถูกสร้างขึ้นด้วยความช่วยเหลือของผู้เชี่ยวชาญด้านพัฒนาการเด็ก เพื่อสนับสนุนการเคลื่อนไหวเพื่อสุขภาพของเด็กวัย 12 ปี ที่มีอินเตอร์เฟซคะแนนและอักขระพิเศษที่เหมาะสมสำหรับเด็ก จะทำให้เด็กรู้สึกปลอดภัยและสนุกกับเกมในอิสระเชิงบวก
เป็นโหมดที่เอ็กซ์คลูซีฟสำหรับเครื่องนินเท็นโดสวิตช์เท่านั้น ซึ่งเป็นโหมดสำหรับการเล่นคนเดียวหรือหลายคนก็ได้ถ้ามีจอย-คอนอีกคู่ เป็นโหมดที่ทำให้มือทั้งสองข้างรู้สึกถึงความสั่นทะเทือนจากจอย-คอนเหมือนที่คุณกำลังสนุกไปกับมัน
เป็นโหมดเนื้อเรืองคล้าย Just Dance Machine จากจัสแดนซ์ 2017 ซึ่งจะให้คุณเต้นสั้นๆ เก็บแต้มบาร์ ซึ่งใน 8 ตอนจะมีอย่างละ 5 ท่าเต้น และเป็นโหมดเอ็กซ์คลูซีฟสำหรับคอนโชลรุ่นที่ 8 และนินเท็นโดสวิตซ์เท่านั้น
เป็นโหมดสำหรับนักสะสม ต้องใช้ 100 Mojo เพื่อปลดล็อกอวาต้า, เพลง Alternate, สกินใหม่ๆ, สะสมสติกเกอร์จากจัสแดนซ์ 2018 และอื่นๆ เป็นโหมดเอ็กซ์คลูซีฟสำหรับคอนโชลรุ่นที่ 8 และนินเท็นโดสวิตซ์เท่านั้น
รายชื่อเพลงที่คอนเฟิร์มจะปรากฏบน จัสแดนซ์ 2018 ได้แก่:
Kids Mode.
รายชื่อเพลงที่คอนเฟิร์มจะปรากฏบน Kids Mode ได้แก่:
Ubisoft Club/Code Exclusives.
เพลงเอ็กซ์คลูซีฟที่สามารถปลดล็อกได้ผ่าน Ubisoft Club และ Code ลับเท่านั้น
Just Dance Unlimited.
Just Dance Unlimited เป็นระบบสมัครสมาชิกเพื่อเข้าถึงเพลงสตรีมมิ่ง (Dance-On-Demand) จากเกมจัสแดนซ์ภาคก่อนๆ และเพลงเอ็กซ์คลูซีฟใหม่ๆ พิเศษสำหรับภาคนี้ทุกก๊อปปี้จะแถมการเข้าถึงระบบ 3 เดือนรวมมาแล้วในตัวเกมด้วย แทร็คเอ็กซ์คลูซีฟทั้งหมด (ยกเว้นแทร็กที่ถูกจำกัดให้เฉพาะ "จัสแดนซ์ 2018" ในตอนนี้) ก็สามารถเล่นได้บน จัสแดนซ์ 2016 และ จัสแดนซ์ 2017 เช่นเดียวกันกับ"จัสแดนซ์ 2018" ที่ตัวเกมรองรับ Just Dance Unlimited บนแพล็ตฟอร์ม เพลย์สเตชัน 4, เอกซ์บอกซ์วัน, วียู และ นินเท็นโดสวิตช์
เพลงเอ็กซ์คลูซีฟสำหรับ "Just Dance Unlimited" ประกอบด้วย:
ที่งาน Game Critics Awards ได้รับการเสนอชื่อเข้าชิงในสาขา "Best Family/Social Game" และยังได้รับรางวัลจากนิตยสาร Game Informer "Reader's Choice Best of 2017 Awards" ในสาขา "Best Music/Rhythm Game" นอกจากนี้ยังได้รับการเสนอชื่อเข้าชิงรางวัล "Family Game of the Year" ในงาน 21st Annual D.I.C.E. Awards และได้รับรางวัลจากงาน Nickelodeon's 2018 Kids' Choice Awards ในสาขา "Favorite Video Game" อีกด้วย
โปเกมอน เดอะ มูฟวี่ ตอน ลูเกีย จ้าวแห่งทะเลลึก
ประยุทธ สิทธิบุญเลิศ
ประยุทธ สิทธิบุญเลิศ หรือ ประยุทธ ศรีสมภพ เป็นนักมวยไทยชาวไทยระดับตำนาน ที่สามารถชนะราชาคิกบ็อกซิงโลก ผู้มีนามว่าเบนนี เออร์คิวเดซ
ประยุทธ สิทธิบุญเลิศ เป็นนักมวยไทยจากค่ายสิทธิบุญเลิศ ค่ายเดียวกันกับศักดิ์พิมาย ฤทธิ์วิบูลย์ และโพธิ์ไทร สิทธิบุญเลิศ
วันที่ 2 สิงหาคม พ.ศ. 2521 ประยุทธเข้าทำศึกที่กรุงโตเกียว ประเทศญี่ปุ่น โดยใช้ชื่อประยุทธ ศรีสมภพ (プラユット・シーソンポップ) ซึ่งได้พบกับคิกบ็อกเซอร์ชาวอเมริกันอย่างเบนนี เออร์คิวเดซ และประยุทธเป็นฝ่ายชนะ จากการเตะขาและตีเข่า
เรื่องราวของเขาเป็นแรงบันดาลใจต่อการสร้างภาพยนตร์อเมริกันอย่าง"สังเวียนแค้น สังเวียนชีวิต" ถึงความร้ายกาจของมวยไทย
ประยุทธ ศรีสมภพ
การล้อมกาแล
การล้อมกาแล(ค.ศ.1940)เป็นเหตุการณ์สู้รบจากท่าเรือและเมืองที่กาแลในช่วงยุทธการที่ฝรั่งเศสในปี ค.ศ. 1940 การปิดล้อมเป็นการสู้รบในเวลาเดียวกันที่ยุทธการที่บูโลญ จากช่วงก่อนปฏิบัติการไดนาโมด้วยการอพยพของกองกำลังปฏิบัติการทางทหารของอังกฤษ(British Expeditionary Forces หรือ B.E.F.)ผ่านดันเคริก์ ภายหลังจากฝรั่งเศสและอังกฤษได้โจมตีโต้กลับที่ยุทธการที่อารัส(21 พฤษภาคม) หน่วยทหารเยอรมันได้เตรียมความพร้อมที่จะเริ่มทำการโจมตี เมื่อวันที่ 22 พฤษภาคม แม้จะได้รับการทัดทานของนายพลไฮนซ์ กูเดเรียน ผู้บัญชาการของกองทัพเหล่าที่ 19 (XIX Armee Korps) ที่ต้องการจะให้เคลื่อนทัพไปยังทางเหนือของช่องแคบอังกฤษเพื่อเข้ายึดครองบูโลญ กาแล และดันเคิร์ก การโจมตีของกองทัพเหล่าที่ 19 ไม่ได้รับการอนุมัติจนกระทั่งเวลา 12:40 น. ในช่วงคืนที่ 21/22 เดือนพฤษภาคม
ในช่วงเวลาที่กองพลแพนเซอร์ที่ 10ได้เตรียมพร้อมที่จะเข้าโจมตีกาแล กองพันยานยนต์ที่ 30 และหน่วยรถถังที่ 30 จากอังกฤษได้ทำการเสริมกำลังแก่ทหารฝรั่งเศสและอังกฤษในท่าเรือ เมื่อวันที่ 22 พฤษภาคม ทหารอังกฤษได้สร้างสิ่งกีดขวางถนนด้านนอกของเมืองและทหารกองหลังของฝรั่งเศสได้เข้าต่อสู้กับหน่วยยานเกราะของเยอรมัน ขณะที่พวกเขาได้รุกไปยังกาแล รถถังอังกฤษและทหารราบได้รับคำสั่งไปยังทางใต้เพื่อเสริมกำลังที่บูโลญ แต่กลับสายเกินไป จากนั้นพวกเขาก็ได้รับคำสั่งให้การคุ้มขบวนเรือขนส่งอาหารไปยังดันเคริก์ แต่พบสิ่งกีดขวางถนนโดยทหารเยอรมัน ในวันที่ 23 พฤษภาคม อังกฤษได้เริ่มที่จะถอนกำลังจากกำแพงเก่าของกาแล(ถูกสร้างขึ้นในปี ค.ศ. 1670) และเมื่อวันที่ 24 พฤษภาคม การล้อมได้เริ่มต้นขึ้น การโจมตีโดยกองพลแพนเซอร์ที่ 10 เป็นความล้มเหลวส่วนใหญ่และด้วยความมืด เยอรมันได้รายงานว่าประมาณครึ่งหนึ่งของรถถังของพวกเขาได้ถูกจัดการและสามส่วนของทหารราบกลายเป็นผู้เสียชีวิต การโจมตีของเยอรมันได้รับการสนับสนุนจากกองทัพอากาศลุฟท์วัฟเฟอและกองทัพเรือฝ่ายสัมพันธมิตรได้ส่งเสบียง, อพยพทหารเจ็บ และกระหน่ำปืนใหญ่ยิงใส่เป้าหมายเยอรมันบริเวณรอบๆท่าเรือ
ในคืนวันที่ 24/25 เดือนพฤษภาคม ฝ่ายป้องกันได้ถูกบีบบังคับให้ถอดถอนกำลังจากทางใต้ของแนวล้อมไปยังแนวตลอดของเมืองเก่าและซิทาเดล การโจมตีในวันต่อมาด้วยการสู้รบที่แนวรบที่สั้นนี้ได้ถูกขับไล่ เยอรมันได้พยายามหลายครั้งในการเกลี้ยมกล่อมให้ทหารรักษาการณ์ยอมจำนน แต่คำสั่งที่ได้รับจากลอนดอนได้ถูกเก็บออกไป เพราะการอพยพนั้นได้ถูกห้ามโดยผู้บัญชาการฝรั่งเศสจากท่าเรือทางเหนือ ด้วยการโจมตีหลายครั้งของเยอรมันในช่วงต้นของวันที่ 26 พฤษภาคมได้ล้มเหลวและผู้บัญชาการเยอรมันได้รับยื่นคำขาดว่าถ้ายึดครองกาแลไม่ได้ภายในเวลา 14:00 น. ทหารที่ได้เข้าโจมตีก็จะถูกสั่งให้ถอยกลับและเมืองก็จะถูกทำลายโดยลุฟท์วัฟเฟอ การป้องกันของอังกฤษและฝรั่งเศสได้เริ่มแตกในช่วงต้นของบ่ายและเวลา 4 นาฬิกา ด้วยคำสั่ง"ทุกคนเพื่อตัวเอง"("every man for himself") ได้มอบให้กับฝ่ายป้องกัน Le Tellier, ผู้บัญชาการฝรั่งเศสได้ตัดสินใจยอมจำนน วันต่อมา กองเรือขนาดเล็กได้เข้าเทียบท่าเรือและได้บรรทุกจำนวน 400 นาย ในขณะที่เครื่องบินรบจากกองทัพอากาศอังกฤษและกองทัพอากาศฝรั่งเศสได้ทิ้งสัมภาระและเข้าจู่โจมจุดฐานที่ตั้งปืนใหญ่ของเยอรมัน.
เชอร์ชิลได้เขียนประพันธ์ในปี ค.ศ. 1949 ว่าด้วยการป้องกันที่กาแลนั้นทำให้เกิดความล่าช้าในการโจมตีของเยอรมันบนดันเคิร์กและช่วยชีวิตแก่ทหารของกองกำลังปฏิบัติการทางทหารของอังกฤษ.ในปี ค.ศ. 1950 กูเดเรียนได้ออกมาปฏิเสธครั้งนี้ แต่ในปี ค.ศ. 1966 L. F. Ellis, นักประวัติศาสตร์เจ้าหน้าที่อังกฤษ ได้เขียนประพันธ์ว่ากองพลแพนเซอร์ทั้งสามได้ถูกเบียงเบนความสนใจจากการป้องกันบูโลญและกาแล ทำให้ฝ่ายสัมพันธมิตรมีเวลาเพื่อเร่งให้ทหารไปยังตะวันตกของดันเคิร์ก ในปี ค.ศ. 2006 K-H. Frieser ได้เขียนประพันธ์ว่าด้วยคำสั่งหยุดไปยังหน่วยบัญชาการเยอรมันเพราะการโจมตีอังกฤษ-ฝรั่งเศสที่ยุทธการที่อารัส(21 พฤษภาคม)มีผลมากกว่าการล้อม ฮิตเลอร์และผู้บัญชาการระดับสูงเยอรมันได้เกิดความตื่นตระหนก เพราะความกลัวของพวกเขาจากการโจมตีที่ปีกกองทัพ เมื่ออันตรายที่แท้จริงของฝ่ายสัมพันธมิตรได้ถอนกำลังออกจากชายฝั่งไปก่อนที่พวกเขาจะได้เข้าขัดขวาง การเสริมกำลังของอังกฤษที่บูโลญและกาแลได้มาถึงในเวลาที่จะยับยั้งเยอรมัน เมื่อพวกเขาได้รุกอีกครั้งเมื่อวันที่ 22 พฤษภาคม
ยุทธการที่ซีดาน(ค.ศ. 1940)
ยุทธการที่บูลอญ (ค.ศ. 1940)
ยุทธการที่บูลอญ เป็นการป้องกันที่ท่าเรือของบูลอญ-ซูร์-แมร์ (Boulogne-sur-Mer) โดยทหารฝรั่งเศส-อังกฤษและเบลเยียมในช่วงยุทธการที่ฝรั่งเศสในปี ค.ศ. 1940 การสู้รบครั้งนี้เป็นช่วงเวลาเดียวกับการล้อมกาแล ในช่วงก่อนปฏิบัติการไดนาโม การอพยพของกองกำลังปฏิบัติการทางทหารของอังกฤษ (British Expeditionary Forces หรือ B.E.F.) ผ่านเดิงแกร์ก ภายหลังจากการโจมตีตอบโต้กลับที่ยุทธการที่อารัส (21 พฤษภาคม) หน่วยทหารเยอรมันได้เตรียมความพร้อมที่จะเริ่มทำการโจมตี เมื่อวันที่ 22 พฤษภาคม แม้จะได้รับการทัดทานของนายพลไฮนทซ์ กูเดรีอัน ผู้บัญชาการของกองทัพเหล่าที่ 19 (XIX Armee Korps) ที่ต้องการจะให้เคลื่อนทัพไปยังทางเหนือของช่องแคบอังกฤษเพื่อเข้ายึดครองบูลอญ กาแล และเดิงแกร์ก การโจมตีของกองทัพเหล่าที่ 19 ไม่ได้รับการอนุมัติจนกระทั่งเวลา 12:40 น. ในช่วงคืนที่ 21/22 เดือนพฤษภาคม เมื่อวันที่ 22 พฤษภาคม เมื่อกองกำลังฝ่ายสัมพันธมิตรที่บูลอญได้รับการเสริมกำลังจากอังกฤษโดยส่วนใหญ่ของกองพันทหารรักษาการณ์ที่ 20 (20th Guards Brigade) .
ทหารรักษาการณ์ได้มีเวลาในการขุดหลุมบริเวณรอบท่าเรือให้ได้ก่อนที่กองพลแพนเซอร์ที่ 2จะมาถึงซึ่งได้ล่าช้าจากกองกำลังทหารฝรั่งเศสจากเซเมอร์ (Samer) จากนั้นก็ได้เข้าโจมตีพรมแดนที่ถูกยึดครองโดยทหารรักษาการณ์ไอริช เมื่อเวลาประมาณ 05:00 นาฬิกา และถูกขับไล่ออกไปภายหลังหนึ่งชั่วโมง แนวรบของทหารรักษาการณ์เวลส์ได้ถูกโจมตี เมื่อเวลา 8:00 นาฬิกา และอีกครั้งในช่วงเวลาก่อนค่ำก่อนที่จะมีการตัดกำลังทหารรักษาการณ์ไอริช เมื่อเวลา 10:00 นาฬิกา การป้องกันที่บูลอญได้รับการช่วงเหลือจากเครื่องบินทิ้งระเบิดเบา 8 ลำ ของกองทัพอากาศอังกฤษ (RAF) และในยามรุ่งอรุณ เมื่อวันที่ 23 พฤษภาคม เยอรมันได้โจมตีกลับ ได้ผลักดันให้ฝ่ายป้องกันกลับเข้าไปในเมืองในที่สุด
เรือรบของกองทัพเรืออังกฤษได้ระดมยิงใส่และออกจากท่าเรือไปและเรือรบพิฆาตของกองทัพเรือฝรั่งเศสได้ระดมยิงใส่ตำแหน่งของเยอรมันซึ่งทำให้มีผู้ได้รับบาดเจ็บและผู้ที่ไม่ใช่ทหารได้เริ่มลงเรือและจอดเทียบท่าเพื่อช่วยเหลือทหารจากการถูกทำลาย ในช่วงบ่ายวานนี้ กองทัพลุฟท์วัฟเฟอได้ทำการทิ้งระเบิดที่ท่าเรือ แม้จะถูกสกัดกั้นจากเครื่องบินรบขับไล่ของกองทัพอากาศอังกฤษและเวลา 6:30 นาฬิกา กองพันทหารรักษาการณ์ได้รับคำสั่งให้กลับลงเรือ เรือรบพิฆาตได้เดินหน้าฝ่าอันตรายจากการระดมยิงใส่จากรถถังและปืนใหญ่เยอรมันเพื่อการอพยพทหารรักษาการณ์ ฝ่ายป้องกันฝรั่งเศสบริเวณรอบๆป้อมซิทาเดล ทางตอนล่างของเมืองได้ขาดการติดต่อและเฉพาะในช่วงเช้าวันที่ 24 พฤษภาคม ได้ทำให้นายพล Lanquetot ได้ตระหนักดีว่าอังกฤษได้หนีไปแล้ว,ซึ่งนำไปสู่การถูกประณาม
ฝ่ายฝรั่งเศสและส่วนที่เหลือของทหารอังกฤษไปถอนกำลังจนกระทั่งวันที่ 25 พฤษภาคมและได้ยอมจำนน กูเดเรียนได้เขียนประพันธ์ว่าความล่าช้าในการอนุมัติให้ทำการรุกโจมตีและสงวนกองกำลังไว้จำนวนมากเพื่อป้องกันจากการโจมตีตอบโต้กลับของฝ่ายสัมพันธมิตร ทำให้สูญเสียโอกาสอย่างรวดเร็วเพื่อเข้ายึดครองท่าเรือริมช่องแคบและทำลายล้างกองกำลังฝ่ายสัมพันธมิตรในทางเหนือของฝรั่งเศสและเบลเยียม การรุกในเดิงแกร์กได้เริ่มขึ้นเมื่อวันที่ 23 พฤษภาคม และวันต่อมาได้ถูกสั่งให้หยุดจนกระทั่งวันที่ 27 พฤษภาคม และเดิงแกร์กไม่ได้ถูกยึดครองจนกระทั่งวันที่ 4 มิถุนายน โดยส่วนใหญ่ของกองกำลังทหารของกองกำลังปฏิบัติการทางทหารของอังกฤษและกองทหารจำนวนมากของฝรั่งเศสและเบลเยียมกลับหนีรอดไปได้
ยุทธการที่บูโลญ
ฮ็อนนิงส์โวก
ฮ็อนนิงส์โวก  เป็นเมืองที่อยู่ทางทิศเหนือที่สุดของประเทศนอร์เวย์ จัดตั้งเป็นเมืองขึ้นเมื่อปี 2539 มีพื้นที่ 1.07 ตารางกิโลเมตร มีจำนวนประชากร 2,415 คน
ปฏิบัติการเพาลา
อุนเทอร์เนเมนเพาลา(อันเดอร์เทคกิ้งหรือปฏิบัติการเพาลา)เป็นรหัสนามที่เยอรมันมอบให้ในสงครามโลกครั้งที่สอง ปฏิบัติการรุกโจมตีของกองทัพอากาศลุฟท์วัฟเฟอในการทำลายส่วนที่เหลือของกองทัพอากาศฝรั่งเศส(ALA)ในช่วงยุทธการที่ฝรั่งเศสในปี ค.ศ. 1940 เมื่อวันที่ 10 พฤษภาคมค กองทัพเยอรมัน(เวร์มัคท์)ได้เริ่มบุกยึดครองยุโรปตะวันตก เมื่อวันที่ 3 มิถุนายน กองทัพอังกฤษได้ถอนกำลังออกจากดันเคิร์กและยุโรปแผ่นดินใหญ่ในปฏิบัติการไดนาโม เนเธอร์แลนด์และเบลเยียมได้ยอมจำนนและส่วนใหญ่ของรูปแบบของกองทัพฝรั่งเศสได้ทำการปลดประจำการหรือทำลาย เพื่อความสำเร็จในการเอาชนะฝรั่งเศส เยอรมันได้ทำหน้าที่ในส่วนที่สองของปฏิบัติการ ฟัลล์ ร็อท(กรณีสีแดง)เพื่อพิชิตดินแดนที่เหลืออยู่ คำสั่งในการทำเช่นนั้น อำนาจสูงสุดของกองทัพอากาศเป็นสิ่งจำเป็น ลุฟท์วัฟเฟอได้รับคำสั่งให้ทำลายกองทัพอากาศฝรั่งเศส ในขณะที่ยังคงให้การสนับสนุนแก่กองทัพเยอรมัน
จากการปฏิบัติการนี้ เยอรมันได้ส่งเหล่ากองทัพอากาศทั้ง 5 ในการเข้าโจมตี ประกอบด้วยเครื่องบินขับไล่ 1,100 ลำ ปฏิบัติการได้เริ่มต้นเมื่อวันที่ 3 มิถุนายน ค.ศ. 1940 หน่วยข่าวกรองของอังกฤษได้เตือนฝรั่งเศสจากการโจมตีที่กำลังจะมาถึง และปฏิบัติการกลับล้มเหลวเพื่อบรรลุผลทางยุทธศาสตร์ตามความประสงค์ของกองบัญชาการทหารสูงสุดแห่งกองทัพอากาศ(Oberkommando der Luftwaffe) โชคดีสำหรับลุฟท์วัฟเฟอ สภาพของกองกำลังภาคพื้นดินและกองทัพอากาศของฝรั่งเศสในช่วงขั้นตอนนั้นได้หมายถึงว่าความล้มเหลวของปฏิบัติการนั้นไม่ได้เป็นการขัดขวางความพ่ายแพ้ของฝรั่งเศส
เทศบาลตำบลดงมะไฟ
เทศบาลตำบลดงมะไฟ เป็นองค์กรปกครองส่วนท้องถิ่นแห่งหนึ่งในอำเภอเมืองสกลนคร จังหวัดสกลนคร โดยครอบคลุมพื้นที่บางส่วนของตำบลขมิ้น ซึ่งมีสภาพภูมิประเทศโดยทั่วไปเป็นที่ราบลุ่ม ตั้งอยู่ระหว่างทางหลวงหมายเลข 22 (ถนนนิตโย) ห่างจากตัวจังหวัดสกลนครไปทางทิศตะวันตก 20 กิโลเมตร และห่างจากกรุงเทพมหานคร 630 กิโลเมตร
เทศบาลตำบลดงมะไฟ ตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
เทศบาลตำบลดงมะไฟ แรกเริ่มก่อตั้งเมื่อวันที่ 26 กันยายน พ.ศ. 2504 เป็นสุขาภิบาลดงมะไฟ อำเภอเมืองสกลนคร โดยครอบคลุมพื้นที่บางส่วนตำบลขมิ้น อำเภอเมืองสกลนคร จังหวัดสกลนคร ด้านทิศตะวันตกของตำบล จนกระทั่งเมื่อปี พ.ศ. 2542 กระทรวงมหาดไทยประกาศเปลี่ยนแปลงฐานะเป็น เทศบาลตำบลดงมะไฟ จนปัจจุบัน
สัญลักษณ์ คือ ทุ่งนา ต้นมะไฟ ทิวเขา
เทศบาลตำบลดงมะไฟ ครอบคลุมพื้นที่บางส่วนของตำบลขมิ้น ได้แก่ จัดตั้งตามพระราชบัญญัติลักษณะการปกครองส่วนท้องที่ พ.ศ. 2497
ซึ่งแบ่งแยกออกเป็นชุมชน 12 ชุมชน ดังนี้
เทศบาลตำบลดงมะไฟ มีจำนวนประชากร ทั้งหมด 6,083 คน โดยแยกได้ดังนี้
เทศบาลตำบลเชียงเครือ
สมเด็จพระราชินีเซริง ยังดน วังชุก
สมเด็จพระราชินีเชอริง ยางดน วังชุก พระราชชนีแห่งภูฏาน
ตำบลเชียงเครือ (อำเภอเมืองสกลนคร)
เชียงเครือ เป็นตำบลหนึ่งในอำเภอเมืองสกลนคร จังหวัดสกลนคร เป็นที่ตั้งของมหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนคร
สันนิษฐานว่าแรกเริ่มเดิมทีมีขุนพลกำปาลายและนายเคน คำศรี พร้อมชาวบ้านอีก 6–7 ครอบครัวได้อพยพมาจากเมืองมหาชัยกองแก้ว (ปัจจุบันอยู่ในประเทศลาว) มาตั้งถิ่นฐานที่บ้านทุ่งมั่ง (ปัจจุบันคือบ้านธาตุดุม) และก็มีผู้อพยพมาเพิ่มขึ้น ชาวบ้านมีฝีมือในการทำเครื่องปั้นดินเผามาก่อน ประกอบกับบริเวณทุ่งมั่งมีดินเหนียวซึ่งใช้ในการปั้นดินเผา เมื่อนำไปเผา ปรากฏว่าเครื่องปั้นดินเผาแตก ใช้การไม่ได้ จึงได้อพยพขึ้นมาทางเหนือของหมู่บ้านเรื่อยมาเพื่อเสาะแสวงหาแหล่งดินเหนียวจนมาถึงลำห้วยลาก และได้พบดินเหนียวบริเวณริมห้วย จึงพากันขุดดินขึ้นมาปั้น และเมื่อนำเอาไปเผา ปรากฏว่าไม่แตก จึงได้ตั้งรกรากถิ่นฐานอยู่บริเวณลำห้วยลากเป็นที่ทำมาหากินเรื่อยมา ต่อมามีคนอพยพมาอยู่มากขึ้นเรื่อย ๆ จึงตั้งเป็นหมู่บ้าน เรียกว่า "บ้านเชียงเครือ" โดยมีที่มาว่า "อาจจะเคยบวชเรียนมาก่อน เมื่อสึกออกมาแล้ว คนลาวอีสานจะเรียกว่า "เชียง" และในบริเวณที่ตั้งของหมู่บ้านในสมัยก่อนนั้น มักจะมีเครือไม้เป็นจำนวนมาก จึงนำคำทั้งสองมาเชื่อมต่อกันเป็นชื่อ "เชียงเครือ""
โดยเริ่มแรกมีการจัดตั้งสภาตำบลเชียงเครือขึ้นในพื้นที่เมื่อวันที่ 5 กรกฎาคม พ.ศ. 2516 ต่อมาได้รับการจัดตั้งเป็นองค์การบริหารส่วนตำบลเชียงเครือเมื่อวันที่ 19 มกราคม 2539 ตามประกาศกระทรวงมหาดไทย เรื่อง การจัดตั้งองค์การบริหารส่วนตำบล
จนกระทั่งท้องที่มีจำนวนหนาแน่นเพิ่มขึ้น จึงมีประกาศกระทรวงมหาดไทย เมื่อ พ.ศ. 2551 จัดตั้งองค์การบริหารส่วนตำบลเชียงเครือเป็นเทศบาลตำบลเชียงเครือจนปัจจุบัน
ตำบลเชียงเครือตั้งอยู่ทางทิศเหนือของอำเภอ มีอาณาเขตติดต่อกับตำบลข้างเคียงดังต่อไปนี้
ตำบลเชียงเครือแบ่งเขตการปกครองออกเป็น 17 หมู่บ้าน ได้แก่
เทศบาลตำบลวังยาง
เทศบาลตำบลวังยาง สามารถหมายถึง
ตำบลนาแก้ว
ตำบลนาแก้ว สามารถหมายถึง
เทศบาลตำบลหนองลาด
เทศบาลตำบลหนองลาด สามารถหมายถึง
เทศบาลตำบลหนองหลวง
เทศบาลตำบลหนองหลวง สามารถหมายถึง
เก็งตุ๋ง
เทศบาลตำบลหนองแวง
เทศบาลตำบลหนองแวง สามารถหมายถึง
องค์การบริหารส่วนตำบลดงมะไฟ
องค์การบริหารส่วนตำบลดงมะไฟ สามารถหมายถึง
มีดเหน็บ
มีดเหน็บ หรือ มีดอีเหน็บ เป็นเครื่องมือมีดสั้นมักใช้งานตัดแต่งต้นไม้ และเดินทางในป่า จัดว่ามีดเอกลักษณ์ของชาติไทยที่มีใช้งานกันเกือบทุกบ้าน
มีดเหน็บ ที่ได้มีการกล่าวไว้ใน พจนานุกรมฉบับราชบัณฑิตยสถาน พ.ศ. ๒๕๕๔ ว่า "เป็นชื่อเรียกมีดขนาดกลาง ใบมีดรูปร่างปลายแหลม กลางป่อง โคนแคบ สันค่อนข้างหนา ด้ามทำเป็นกั่นสอดติดกับด้ามไม้หรือทำเป็นบ้องติดอยู่ในตัวก็มี ปรกติสอดใบมีดไว้ในฝักซึ่งทำด้วยไม้หรือหวายสาน นิยมเหน็บเอวด้านหลังหรือด้านหน้า ในเวลาออกนอกบ้าน ใช้ประโยชน์ได้หลายอย่าง
วอชิงตัน เบนาวิเดส
วอชิงตัน เบนาวิเดส (3 มีนาคม ค.ศ. 1930 – 24 กันยายน ค.ศ. 2017 ที่มอนเตวิเดโอ) เป็นนักดนตรีและกวีชาวอุรุกวัย
แสงจากพ่อ
"แสงจากพ่อ" เป็นละครชุดที่ต้องการสื่อสารให้ทุกคนได้เห็นถึงพลังใจและโอกาสของชีวิต ซีรีส์ชุด 4 เรื่องที่จะมาสร้างแรงบันดาลใจ เปรียบดั่งแสงจากในหลวง รัชกาลที่ 9 ถึงคนไทยทุกคน พระบาทสมเด็จพระปรมินทรมหาภูมิพลอดุลยเดช โดยในซีรีส์ชุดนี้ มีทั้งหมด 4 เรื่องได้แก่ แสงหลังฝน,แสงในม่านหมอก,จุดสุดแสง,เทียนไม่สิ้นแสง อากาศทางช่อง สถานีโทรทัศน์ไทยพีบีเอส ออกอากาศ ระหว่างวันที่ 25-28 กันยายน 2560 เวลา 20.30 - 21.10 น. ออกอากาศทุกวัน วันจันทร์ วันอังคาร วันพุธ วันพฤหัส
แสงหลังฝน.
เมื่อพายุใหญ่พัดผ่าน ฟ้าหลังฝนไม่ได้สวยงามเสมอไป ชีวิตหลังการได้รับพระราชทานอภัยโทษของฝน(นุ่น ศิรพันธ์)ไม่ได้สวยงามอย่างที่คิด คำว่า “นักโทษ” เปรียบเสมือนเงาตามติดเธอไปทุกที่ การก้าวพลาดครั้งนี้สร้างรอยแผลบาดลึก ฝนพยายามหางานทำ แต่ก็ไม่มีที่ไหนให้โอกาสเธอ เธอพยายามพิสูจน์ตัวเองด้วยการไม่เลือกงาน ทำทุกอย่างที่ได้เงิน แต่คำว่าอดีตนักโทษทำให้เธอต้องออกจากงานทุกครั้ง จนเธอคิดฆ่าตัวตาย
แต่เมื่อเธอบังเอิญได้พบกับไม้ (มอส ปฏิภาณ) พ่อหม้ายลูกติดที่มีมุมมองการคิดและการมองโลกที่ดี ไม้ทำอาชีพนักร้องกลางคืนและนักร้องอาสาสอนคนตาบอด ความคิดฝนเริ่มเปลี่ยนไปเมื่อได้เจอกับไม้ แต่ชีวิตก็ต้องเจอบททดสอบ เมื่อชีวิตฝนที่เหมือนจะดีกลับมีโจทย์หนักๆ เข้ามาพิสูจน์ความแข็งแกร่งของจิตใจของเธอว่า เธอจะสามารถก้าวข้ามผ่านและหลุดพ้นจากวงจรยาเสพติดและกำแพงอคติที่สังคมและคนรอบข้างสร้างขึ้นหรือไม่ โดยมีคำว่า “นักโทษที่ได้รับการพระราชทานอภัยโทษ จากในหลวงรัชกาลที่ 9” เป็นแรงใจที่จะทำให้เธอเดินฝ่าสายฝนที่โหมกระหน่ำชีวิตอย่างเข้มแข็ง
อดีตนักโทษหญิงคดียาเสพติด ได้รับอภัยโทษให้ออกมาพิสูจน์ตัวเอง แต่กลับถูกสังคมพิพากษาให้กลายเป็น “บุคคลต้องห้าม” ไม่ได้รับการยอมรับจากสังคม ความผิดพลาดเพียงครั้งเดียวทำลายเธอไปตลอดชีวิต ฝนต้องอดทนกับกระแสสังคมและความมืดดำภายในใจที่พร้อมจะทำลายตัวเธอตลอดเวลา
สาวใหญ่ใจดี เป็นครูสอนโยคะที่ให้โอกาสฝนได้ทำงานในสถาบันสอนโยคะของเธอ เป็นคนมีน้ำใจและให้โอกาสคน โรงเรียนสอนโยคะของเธอจัดขึ้นเพราะความชอบไม่ใช่ธุรกิจ
หม้ายหนุ่มลูกติดที่มีปมเรื่องความรัก เป็นนักร้องผู้มีความสามารถ และมีเสียงเพลงเป็นเครื่องนำทางชีวิต ใช้เสียงเพลงบำบัดความทุกข์ในใจ และสร้างความสุขให้กับคนรอบข้าง ไม้เลิกศรัทธาในความรักตั้งแต่ภรรยาเขาทิ้งไป สาเหตุเพราะยาเสพติด เธอทิ้งลูกน้อยไว้ให้เขารับผิดชอบ เขาจึงมักหอบลูกไปที่ทำงานด้วยเสมอ
ลูกชายของไม้วัย 5ขวบ นิสัยร่าเริง ฉลาด พูดเก่ง แม็กซ์มีดวงตาที่พร่าเลือน เนื่องจากแม่ของเขาเสพติดเสพติดตอนตั้งครรภ์ แม็กซ์ได้รับการเลี้ยงดูด้วยวิธีที่แตกต่างไปจากเด็กทั่วไป ทำให้แม็กซ์มีภูมิคุ้มกัน และวิธีคิดที่ฉลาดเกินเด็ก
หญิงสูงวัย ดิ้นรนหาเลี้ยงลูกสาวเพียงคนเดียว เธอรู้สึกผิดที่ตัวเองทำให้ครอบครัวมีความสุขสมบูรณ์พร้อมไปไม่ได้ เธอเชื่อว่าอดีตเป็นสิ่งที่กลับไปแก้ไขไม่ได้ จึงเลือกที่จะก้าวไปข้างหน้ามากกกว่าจมอยู่กับเรื่องราวเก่าๆ
เด็กหนุ่มวัยรุ่นเจ้าถิ่น นิสัยขี้ขโมย ไว้ใจไม่ได้ เอาตัวรอดเก่ง พัวพันกับยาเสพติด ทั้งเสพและเป็นหัวหน้าแก๊งค์ของวัยรุ่น เป็นคนที่เสียอนาคตเพราะซื้อยาจากฝนไปเสพ เป็นตัวแทนของกลุ่มวัยรุ่นผู้หลงผิดคิดลองยา และมีพื้นที่ยืนในสังคมได้อย่างสบาย โดยไม่ถูกจับเข้าตาราง
เสี่ยเจ้าพ่อประกอบธุรกิจสีเทา ฐานะดี ชอบเที่ยวสถานบันเทิงยามค่ำคืน ชอบซื้อบริการทางเพศ และบังคับให้ผู้หญิงเสพยา เพื่อบรรเทาความเครียดทางจิต พกอุปกรณ์เสพยาทุกครั้งที่ออกมาเที่ยวกลางคืน และพาผู้หญิงขายบริการมาร่วมเพศที่ห้องนอนเสมอ
แสงในม่านหมอก.
ณ สวนสัตว์เขาเขียว พังบุษบามีอาการป่วยไม่กินอาหาร ท้องเสียอย่างหนัก จนไม่สามารถให้นมลูกช้างได้ หมอพีทถูกตามมาแต่เช้าเพื่อดูอาการพังบุษบาซึ่งอาการไม่ดี ในที่สุดพังบุษบาก็ล้มลง (ตาย) หมอพีทรู้สึกเศร้ามากที่เธอไม่สามารถช่วยชีวิตพังบุษบาเอาไว้ได้ เธอแอบไปนั่งสงบสติอารมณ์ที่คอกช้าง ซึ่งตอนนี้เหลือเพียงแค่ช้างน้อยตัวเดียวที่ยังไม่ได้ตั้งชื่อให้ด้วยซ้ำ แถมยังมีอาการป่วยแบบแม่ของมันอีก หมอพีทพูดระบายความในใจของตัวเองให้ช้างน้อยฟัง ซึ่งช้างน้อยก็เข้าใจความรู้สึกของหมอพีท งวงน้อยๆยื่นมาเล่นกับเธอ แล้วก็มีเสียงชายแก่คนหนึ่งบอกให้ลูบที่งวงของมัน หมอพีทหันไปมองก็รู้ว่า เธอไม่ได้อยู่ตรงนั้นคนเดียว มีชายแก่ท่าทางใจดีอยู่แถวนั้นด้วย ซึ่งเธอเพิ่งมารู้ภายหลังว่า ชายแก่คนนั้นคือ คุณลุงแก้ว บุตรชาติ ควาญช้างสำคัญคู่พระบารมี
ลุงแก้วให้กำลังใจเธอและช่วยเธอคิดวิธีรักษาลูกของพังบุษบาโดยวิธีแบบโบราณ(ตามตำราของหมอช้างสุรินทร์) ลุงแก้วบอกว่ายาปัจจุบันบางอย่าง ก็ไม่สามารถรักษาสัตว์ได้ตรงตามอาการ วิธีตามธรรมชาติดีที่สุด
เหตุการณ์ในครั้งนั้นทำให้เธอกับลุงแก้วสนิทกันมากขึ้น และเมื่อเธอรู้ว่าลุงแก้วคือใคร เธอก็ชอบให้ลุงแก้วเล่าเรื่องที่ลุงแก้วถวายงานเป็นควาญช้างสำคัญคู่บารมี ให้กับในหลวงรัชกาลที่ 9 ให้เธอฟัง หลายต่อหลายเรื่อง จนทำให้เธอเกิดแรงบันดาลใจในการที่จะพยายามทำทุกวิถีทางที่จะรักษาช้างน้อยตัวนี้ให้ได้ แม้ว่าเพื่อนร่วมงาน คือ หมอปอ จะไม่เห็นด้วยในวิธีการรักษาของหมอพีทก็ตาม
เวลาผ่านไป... ลุงแก้วก็ชอบที่จะมาสวนสัตว์อยู่บ่อย และมีอยู่หลายครั้งที่ ลุงแก้วพาช้างไปอาบน้ำด้วยตัวเอง วันนั้นก็เช่นกัน ลุงแก้วชวนหมอพีทให้ลองลงไปอาบน้ำช้างดู ในการอาบน้ำช้างครั้งแรกของหมอพีท เธอทั้งสนุกทั้งตื่นเต้นจนเวลา 15.52 นาทีของวันพฤหัสบดีที่ 13 ตุลาคม 2559 ช้างทุกเชือกได้ร้องระงมแบบที่ไม่เคยเป็นมาก่อน จากนั้นไม่นานสัตว์ทุกตัวในสวนสัตว์ก็พากันร้องตามบรรดาช้าง
ทุกคนงงกับปฏิกิริยาของเหล่าบรรดาสัตว์ที่อยู่ดีๆก็ร้องขึ้นพร้อมกัน มีเพียงลุงแก้วคนเดียวที่มีอาการตกใจมากกับปฏิกิริยาสัตว์ จากนั้นอยู่ดีๆก็มีหมอกที่ไม่รู้มาจากไหนกระจายเต็มพื้นที่ทั่วบริเวณลุงแก้วถึงกับเข่าทรุดลงกับพื้นอย่างหมดแรงพร้อมกับน้ำตาไหลไม่หยุด ยกมือไหว้ท่วมหัวแล้วก็สลบไปในที่สุด
เวลา 18.47 น. สำนักราชวังประกาศ พระบาทสมเด็จพระเจ้าอยู่หัวรัชกาลที่๙ สวรรคต ที่รพ.ศิริราช เวลา 15.52 น. คนทั้งประเทศตกอยู่ในอาการโศกเศร้า ร่ำไห้ด้วยความเสียใจอย่างสุดซึ้ง ซึ่งหนึ่งในนั้นก็รวมทั้งลุงแก้วและหมอพีท
ไม่ว่าเวลาจะผ่านไปเช่นไร จากวันเป็นเดือน ลุงแก้วก็ยังคงอยู่ในอาการเสียใจ ลุงแก้วมักจะเก็บตัวอยู่กับบรรดาช้างในคอก ไม่ออกไปไหน ไม่มีรอยยิ้มและอารมณ์ขันเหมือนเช่นเคย หมอพีทไม่รู้จะทำอย่างไร ได้แต่เฝ้าดูด้วยความเป็นห่วง
จนวันหนึ่ง หมอพีทได้ไปดูอาการให้กับลูกช้างที่คอยมาเดินป่วนเปี้ยนเล่นกับเธอตลอดเวลา หมอพีทจึงเกิดไอเดียที่จะทำให้ลุงแก้วอาการดีขึ้น หมอพีทได้พาลูกช้างไปหาลุงแก้วที่ตู้กระจกสระน้ำช้างในเขาเขียว ลูกช้างเห็นลุงแก้วก็ตรงเข้าไปเล่นกับลุงแก้วทันที ด้วยความเป็นช้างเด็ก ก็จะแสนซน และขี้อ้อน ทำให้ลุงแก้วพอที่จะกลับมามีรอยยิ้มขึ้นบ้าง หมอพีทเห็นได้จังหวะเลยชวนลุงแก้วคุย เรื่องต่างๆ และทำให้ลุงแก้วคิดถึง คุณพระเศวตฯเล็ก (ช้างเผือกคู่พระบารมีในหลวงรัชกาลที่ 9 อีกเชือกหนึ่ง ) ลุงแก้วจึงเริ่มเล่าทุกอย่าง อย่างเป็นสุข
เวลาและทุกอย่างเริ่มรักษาและเยียวยาให้จิตใจของลุงแล้วเริ่มดีขึ้นเรื่อยๆ ลุงแก้วเริ่มเข้าใจในสัจธรรมชีวิตมากขึ้น และมีความหวังที่จะก้าวเดินตามรอยพ่อ ในอนาคต สิ่งใหม่ๆความหวังใหม่ หมอปอและหมอพีทได้ไปขอหัวหน้าให้คุณลุงเป็นคนดูแลช้างน้อยตัวนั้นและตั้งชื่อให้มันว่า “แสง”
สุดท้ายชีวิตก็ต้องเดินต่อไป ยอมรับความเป็นจริง อยู่กับความเป็นจริง อยู่อย่างเข้มแข็ง เมื่อเราเข้าใจที่จะอยู่กับปัจจุบัน เมื่อหมอกจางหายไป เราก็จะพบกับแสงสว่างอยู่เสมอหากเรามีความหวัง